ફાયરવર્કસ એટલે કે આતશબાજી દરેક ભવ્ય અને વિશાળ સમારંભનું ખાસ આકર્ષણ હોય છે. નવા વર્ષની ઓસ્ટ્રેલિયાની આતશબાજી, ભારતની રાવણદહનની આતશબાજી અને હવે અમદાવાદના કાર્નિવલની આતશબાજી વિખ્યાત બની છે, પરંતુ આકાશમાં રંગબેરંગી સાથિયા ભરવાની આ કવાયતમાં કાનને બહેરા બનાવી દે એવા ધડાકા અને રૃંધામણ થઈ જાય એવો ધુમાડો વણમાગી કનડગત કરી જાય છે. આવનાર દસેક વર્ષમાં આવી ઘોંઘાટ અને ધુમાડાભરી આતશબાજી ભૂતકાળ બની જાય તો નવાઈ નહીં.